Canton Friburgo

El Canton Friburgo l'è giü dei vintisés cantù de la Svìsera, l'è sitüàt endèla part ocidentàla del paés. El cunfìna a ucidènt col lach de Neuchâtel, che 'l la sepàra del Cantù de Neuchâtel, piö a sud el cunfìna col Canton Vaud e a nòrt e a èst el cunfìna col Canton Berna. La popolasiù del cantù l'è 'n magiurànsa de religiù catòlica (73%). Endèl teretóre del canton Friburgo gh'è divèrsi convèncc, e gh'è apò a l'ünica Üniversità Catòlica de Svìsera, l'Üniversità de Friburgo. El cantù 'l se tróa a la frontiéra linguìstica (Röstigraben) 'ntra la zòna che pàrla 'l fransés e chèla che pàrla 'n todèsch. El cunfì 'ntrà le dò àree l'è segnàt del fiöm Sarine (en todèsch: Saane), a ucidènt del fiöm gh'è i du tèrs de popolasiù che pàrla fransés e a èst el rèst che pàrla todèsch. El Canton Friburgo 'l g'ha aderìt a la Confederasiù Svìsera zamò 'ndèl an 1481. l'è stat el prim cantù a magiurànsa de lèngua franséza. Südiviziù aministratìva El cantù l'è spartìt en 7 distrècc: Broye, che g'ha per capitàl la citadìna de Estavayer-le-Lac Glâne, che g'ha per capitàl la citadìna de Romont Gruyère (en todèsch: Greyerz) , che g'ha per capitàl la citadìna de Bulle Sarine (en todèsch: Saane) , che g'ha per capitàl la cità de Friburgo See (en fransés: District du Lac) , che g'ha per capitàl la citadìna de Murten Sense (en fransés: Singine) , che g'ha per capitàl la citadìna de Tafers Veveyse (en todèsch: Vivisbach) , che g'ha per capitàl la citadìna de Châtel-Saint-Denis Colegamèncc estèrni Official Statistics Sit Uficiàl (Franzés) (Todesch) Media in relazion a Canton Friburgo in su Wikimedia Commons